Technology/ast

Translatewiki.net usa múltiples teunoloxíes d'asistencia p'acelerar el trabayu de traducción al tiempu que produz meyores resultaos; vea'l tutorial de traducción y la documentación en xeneral pa más información del motor de traducción non especifica d'esta wiki.

Ayudes a la traducción
Les ayudes a la traducción más cencielles son namái una coleición d'información potencialmente útil.


 * Traducciones a otres llingües
 * Pues esbillar toles llingües que quieras ver al traducir. S'amosarán les traducciones a les llingües esbillaes si yá esisten. Les traducciones a una llingua rellacionada te puen dar idees sobro les pallabres y estructures gramaticales. ¡O pues usalo namái pa deprender otra llingua!


 * Documentación del mensaxe
 * Tolos programes contienen dellos mensaxes enguedeyaos que son difíciles d'entender, mesmo nel so contestu. Ye posible qu'esos mensaxes yá tengan documentación afayadiza en translatewiki.net. Pero sinón, t'ayudaremos a tenela. Val con que la pidas na páxina de sofitu. La documentación t'informa del contestu (botón, títulu), conteníu de les variables y de tolo que necesites tener en cuenta al traducir.


 * Análisis sintáuticos
 * Tenemos encadarmaes comprobaciones cencielles que t'avisen de fallos simples como variables ensin usar y desconocíes; mal marcáu HTML, y paréntesis desequilibraos. Estos fallos simples, de vezu producen una vista corrupta o frañada, de manera que ye importante alcontralos ceo.

Teunoloxíes de traducción
Estes son teunoloxíes más avanzaes que saquen partíu de los avances nes árees de les ciencies informátiques y les ciencies del llinguax.


 * Memoria de traducción
 * Usamos el software de memoria de traducción de translate toolkit . La memoria de traducción t'ayuda a facer traducciones más consistentes, y acelera la traducción de los mensaxes asemeyaos y repetitivos.


 * Traducción de Yandex y Microsoft
 * Tamién pues aprovechar les suxerencies feches por Yandex Translate o Microsoft Translator si tienen sofitu pa la to llingua. Escaez el cortar y pegar manual, ¡la suxerencia yá ta ehí al entamar la traducción!